**Directia de achizitii, investitii si servicii administratie generala**

**Nr. 4512/TA/04.08.2021**

Se aprobă,

**PRESEDINTE**

Avizat, Tudorel ANDREI

**Secretar General,**

Razvan George PROFIROIU

**ANUNȚ DE PUBLICITATE**

având ca scop atribuirea unui contract de achiziție publică având ca obiect

**„SERVICII DE DEZVOLTARE A WEBSITE-ULUI RPL 2021”, Cod CPV (Rev. 2): 72413000-8 - Servicii de proiectare de site-uri**

**I.** **Autoritatea contractantă:**

**INSTITUTUL NAŢIONAL DE STATISTICĂ**, cu sediul în Bucureşti, B-dul. Libertăţii nr. 16, sectorul 5, cod poștal 050706, Cod fiscal.: 7593088, telefon: (021)/318.18.18, fax: (021)/318.18.33, **e-mail:** [**achizitii.publice@insse.ro**](mailto:achizitii.publice@insse.ro) **.**

**II.** **Obiectul și natura serviciilor achiziției publice/codul CPV.**

Se intenţionează achiziţionarea de:

**-„SERVICII DE DEZVOLTARE A WEBSITE-ULUI RPL 2021”, Cod CPV (Rev. 2): 72413000-8 - Servicii de proiectare de site-uri,** prin modalitatea - achiziție directă prin competiție de oferte cu Anunț de publicitate, în conformitate cu dispoziţiile Art. 7, alin. (5) din Legea 98/2016 privind achizițiile publice, coroborate si cu prevederile Art. 43, alin. (1) si (2) din H.G. 395/02.06.2016 privind Normele Metodologice de aplicare a prevederilor referitoare la atribuirea contractului de achiziţie publică din Legea nr. 98/2016 privind achiziţiile publice*.*

**III**. **Valoarea estimată a achiziției directe:**

* Valoarea estimată a serviciilor este de **60.000,00 lei fără TVA.**

**IV.** **Durata de prestare a serviciilor** : 30 de zile/ de la data intrării in vigoare a contractului de achiziție publică de servicii. Modelul proiectului contractului de servicii, este în conformitate cu Formularul nr. 8 din sectiunea Formulare, ce se atașează prezentei competiții de oferte cu anunț de publicitate.

**V. Locul de prestare a serviciilor:** Sediul I.N.S. din B-dul Libertatii nr 16, Sector 5 Bucuresti.

**VI. Adresa autorității contractante** de la care se poate solicita documentaţia de atribuire:B-dul Libertății, nr.16, sectorul 5, Bucureşti, Direcția de Achiziții, Investiții şi Servicii Administrație Generală, telefon: (021)/318.18.18, fax 021/318.18.33**, e-mail: [achizitii.publice@insse.ro](mailto:achizitii.publice@insse.ro).**

**VII. Termenul limită de primire a ofertelor și adresa la care se depun / transmit ofertele: data 12.08.2021** / **ora 12.00** , la **Registratura Institutului Național de Statistică**, situată la parterul sediului central al instituției, din Bulevardul Libertații nr. 16, sectorul 5, București.

**Notă**: nu este permisă transmiterea ofertei / ofertelor la căsuța poștală a INS.

**IX. Deschiderea ofertelor** va avea loc după împlinirea termenului limita de depunere, la sediul I.N.S. din Bulevardul Libertatii nr.16, sectorul 5, Bucuresti – Serviciul de Achizitii – parter, camera 137A, numai în prezența membrilor comisiei de evaluare. Dat fiind că este un proces de achiziție directă, autoritatea contractantă nu organizează sedința de deschidere cu asistența din partea unor eventuali reprezentanți imputerniciți de ofertanti, cu atât mai mult în contextul pandemic actual.

**IX. Modalităţi principale de finanţare:** Fonduri bugetare pentru Recensamantul Populatiei si Locuintelor – Runda 2021(RPL 2021).

**X. Criterii de calificare**

Documente care probează îndeplinirea criteriilor de calificarereferitoare la motivele de excludere și la capacitatea operatorului economic:

1. **Criterii de calificare referitoare la situaţia personală a operatorului economic, inclusiv cerinţele referitoare la înscrierea in registrul comerţului sau al profesiei.**

**A.1. Motive de excludere**

1. **Declaraţie pe proprie răspundere, privind neîncadrarea în prevederile Art. 59-60 din Legea nr. 98/2016**, ce se va redacta conform modelului **Formularului nr. 4** din secţiunea / fișierul „Formulare”, anexat(ă) prezentului anunț de publicitate.

Pentru evitarea conflictului de interese, precizăm că persoanele cu funcții de decizie, în cadrul INS, în ceea ce privește organizarea competiției de oferte cu anunț de publicitate în speță sunt: 1. Tudorel ANDREI; 2. Beatrix GERED; 3. Elena Mihaela IAGĂR; 4. Razvan George PROFIROIU; 5. Florinel Marian SGĂRDEA; 6. Silvia PISICĂ; 7. Marius LUCAN ARJOCA; 8. Cătălin RAIU; 9. Bogdan Liviu PĂTĂRLĂGEANU; 10. Bogdan DRĂGHIA; 11. Daniela Anca DIMA; 12. Anda Suzana FINTI; 13.Cristina GHEORGHIU; 14. Madalina NEACSU-PARASCHIV; 15. Ovidiu Mihai PÂRVAN; 16. Lavinia Elida SIMION.

**b) Declaraţie pe proprie răspundere, privind neîncadrarea în prevederile Art. 164 din Legea nr. 98/2016,** ce se va redacta conform modelului **Formularului nr. 5** din secţiunea / fișierul „Formulare”, anexat(ă) prezentului anunț de publicitate.

**c) Declaraţie pe proprie răspundere, privind neîncadrarea în prevederile Art. 165 din Legea nr. 98/2016,** ce se va redacta conform modelului **Formularului nr. 6** din secţiunea / fișierul „Formulare”, anexat(ă) prezentului anunț de publicitate.

**d) Declaraţie pe proprie răspundere, privind neîncadrarea în prevederile Art. 167 din Legea nr. 98/2016,** ce se va redacta conform modelului **Formularului nr. 7** din secţiunea / fișierul „Formulare”, anexat(ă) prezentului anunț de publicitate.

**Precizari:**

i) în cazul în care exista incertitudini, în ceea ce priveste existența sau inexistența unei situații de excludere, autoritatea contractantă are dreptul de a solicita, în mod direct, informații, de la autoritațile competente straine din tara de origine sau din tara in care ofertantul este stabilit (dupa caz);

ii) în cazul în care, în tara de origine sau în tara în care este stabilit ofertantul, NU se emit documente de natura celor sus-mentionate sau în cazul în care respectivele documente NU vizeaza toate situatiile prevazute la Art. 164, 165 si 167 din Legea 98 / 2016 privind achizitiile publice, autoritatea contractanta va accepta o declaratie pe propria raspundere sau, daca în tara respectiva nu exista prevederi legale referitoare la declaratia pe propria raspundere, va accepta o declaratie autentica, data în fata unui notar, a unei autoritati administrative sau judiciare sau a unei asociatii profesionale care are competente, în acest sens.

Autoritatea contractanta va exclude, în orice moment al competiției de oferte cu anunț de publicitate, un operator economic despre care ia cunostinta ca se afla în una dintre situatiile prevazute la Art. 164, 165 si 167 din Legea 98 / 2016 privind achizitiile publice, ca urmare a actiunilor / inactiunilor savârsite de el inainte sau in cursul competiției de oferte cu anunț de publicitate.

iii) Daca un grup de operatori economici depune oferta comuna, aceste cerinte trebuie îndeplinite de fiecare membru al asocierii.

**A.2. Capacitatea de exercitare a activităţii profesionale**

Ȋn spiritul dispozițiilor Art. 172, alin. (5) din Legea 98 / 2016 privind achizitiile publice, cu modificările și completările ulterioare, conform carora *„toate cerințele privind capacitatea, solicitate de autoritatea contractanta, trebuie sa aibă legatura cu obiectul contractului de achizitie publica”*, fiecare operator economic participant cu ofertă , trebuie sa dovedeasca ca are ***capacitatea de exercitare a activitatii profesionale***, in ceea ce priveste realizarea activitatilor economice care fac obiectul contractului.

Modalitatea prin care se va demonstra indeplinirea cerinței: operatorul economic ofertant va furniza, la data limita de depunere a ofertei, ca document justificativ pentru probarea indeplinirii cerintei, un **Certificat constatator emis de ONRC** - Oficiul National al Registrului Comertului de pe lânga tribunalul teritorial, in oricare din formele original / copie legalizata / copie lizibilă cu mentiunea *"conform cu originalul”*, care să ateste domeniul său / domeniile sale de activitate autorizate. Obiectul contractului ce se va atribui, trebuie sa aiba corespondență in codul / codurile CAEN din certificatul constatator prezentat de ofertant. Informațiile cuprinse in Certificatul constatator trebuie sa fie reale / actuale / valide la data limită de depunere a acestuia.

**XI. Propunerea tehnică**

Propunerea tehnică va trebui sa detalieze, specificațiile tehnico-calitative ale serviciilor prestate, și, totodată, va trebui sa probeze, fără echivoc, concordanța acestora cu cerințele minime obligatorii ale Caietului de sarcini, care se publică în atașamentul prezentului anunț de publicitate.

**XII. Propunerea financiară**

1. Propunerea financiară se va elabora conform formularului de ofertă - **Formularului nr. 3** din secţiunea / fișierul „Formulare”, anexat(ă) prezentei competiții de oferte cu anunț de publicitate și va ține cont de informațiile și de precizările din Caietul de sarcini și proiectul de contract, ambele documente fiind, de asemenea, anexate prezentului anunț de publicitate.
2. **Autoritatea contractanta solicită ca valabilitatea ofertei sa fie de minimum 40 de zile de la data limita de depunere.**

Împreună cu propunerea financiară, fiecare ofertant va prezenta, autoritătii contractante, proiectul contractului de achizitie publică de servicii, care contine clauzele contractuale obligatorii si al carui model este redat in cuprinsul **Formularului nr. 8** din secţiunea / fișierul „Formulare”, anexat prezentului anunț de publicitate. Proiectul contractului de achizitii publice de servicii va fi asumat prin numele complet și semnatura reprezentantului legal sau ale imputernicitului societatii ofertante și, după caz, prin numele și semnăturile altor reprezentantilor autorizați, de administratorul societății ofertante, să semneze contractul.

3) Operatorul economic participant cu ofertă va completa și atașa ofertei **Formularul nr.2** din secțiunea Formulare, în cazul desemnarii unui reprezentant deplin autorizat să angajeze răspunderea acestuia cu privire la toate actele şi faptele ce decurg din participarea ofertantului la prezenta modalitate de achiziției directă prin competiție de oferte.

**XIII. Prezentarea ofertei**

1. Oferta depusă / transmisă autorității contractante, de fiecare ofertant, va respecta cerințele minime obligatorii, informațiile și precizarile din prezentul anunt de publicitate, din Caietul de sarcini, din secțiunea / fișierul „Formulare” și din Proiectul contractului de achiziție publică de servicii, toate respectivele documente fiind anexat(e) prezentului anunț de publicitate.
2. Oferta va cuprinde:
   * documentele de calificare solicitate;
   * propunerea tehnică, elaborată în conformitate cu cerințele minimale obligatorii ale Caietului de sarcini;
   * propunerea financiară, elaborată conform **Formularului nr. 3.**
3. Oferta se va depune / transmite cu “Scrisoare de înaintare”, ce se va elabora conform modelului **Formularului nr. 1** din secţiunea / fișierul *„Formulare”* anexat(ă) prezentului anunț de publicitate și va fi prezentată în plic sigilat, marcat, pe verso, cu denumirea / numele și sediul / adresa operatorului economic. Pe fața plicului exterior sigilat se vor înscrie următoarele mențiuni: *„ Institutul Național de Statistică - În atenția Direcției de Achiziții, Investiții și Servicii Administrație Generală - Serviciul de Achiziții”, Obiectul achiziției*

**„SERVICII DE DEZVOLTARE A WEBSITE-ULUI RPL 2021”, Cod CPV (Rev. 2): 72413000-8 - Servicii de proiectare de site-uri*”*** și va fi inserată inscripția: *“A nu se deschide înainte de data de*  ***12.08.2021 ora 12.30****”.*

**Precizare:**

**Oferta depusă la o altă adresă sau după data și ora limită stabilite nu va fi luată în considerare, urmând a se returna nedesigilată, operatorului economic în cauză.**

**XIV. Criteriul de atribuire**

Criteriul de atribuire a contractului/lor: **„cel mai bun raport pret-calitate”, pentru serviciile** solicitate de autoritatea contractantă INS**,** în condițiile respectării cerințelor minime obligatorii ale caietului de sarcini.

Criteriul de atribuire se aplica exclusiv ofertelor declarate admisibile, de către comisia de evaluare(acceptabile, conforme).

|  |  |  |  |
| --- | --- | --- | --- |
| **Nr.**  **crt.** | **Criterii de atribuire**  **Factori de evaluare** | **PUNCTAJ** | **PONDERE**  **%** |
| **1** | **Componenta financiara** | **60 puncte** | **60%** |
| 1.1 | Propunere financiara | 60 puncte | 60% |
|  | Punctajul financiar, pentru factorul de evaluare “Prețul ofertei”, se acordă astfel:  a) pentru cel mai scăzut preț total al unei oferte **(Preț minim)**, se acordă punctajul maxim alocat, respectiv **60 puncte**;  b) pentru alt preț **(Preț n)**, punctajul Pt1 se calculează, proporțional, cu formula:  **Pt1 = (Preț minim / Preț n) x Punctaj maxim alocat**  - Pt1 = punctaj acordat ofertantului pentru factorul de evaluare„Preţul ofertei”. | | |
| **2** | **Componenta tehnico-calitativa** | **40 puncte** | **40%** |
| 2.1 | Propunere tehnica – Garantie suplimentara | 25 puncte | 25% |
|  | Perioada de garanție minimă acceptată pentru website-ul recensământului ce va fi creat și dezvoltat de prestator (sub care oferta va fi considerată neconformă) este de 36 de luni de la data recepției cantitative și calitative. Pentru ofertarea unei garanții de 36 de luni nu se acordă punctaj (oferta este, însă, conformă).  Pentru o perioadă de garanție mai mică de 36 de luni, oferta se declară neconformă.  Punctajul se acordă astfel:  a) pentru cea mai mare perioadă de garanție suplimentară **(G suplimentară maximă),** ofertată peste perioada minimă de 36 de luni, se acordă punctajul maxim alocat de **25 puncte;**  b) pentru altă perioadă de garanție ofertată suplimentar față de perioada de garanție minimă acceptată **(G suplimentară ofertată)** se acordă punctajul astfel:  **Pt2 = (G suplimentară ofertată / G suplimentară maximă) x Punctaj maxim alocat**,  unde:  - Pt2 = punctaj acordat ofertantului pentru factorul de evaluare„Perioada de garanție suplimentară acordată site-ului web”.  Perioadele de garanție suplimentare, ofertate, vor fi exprimate numai în luni întregi și numai ca multiplu de 6 (șase) luni, conform exemplului următor: 42, 48 etc. | | |
| 2.2 | Termen de realizare | 15 puncte | 15% |
|  | Perioada maximă de realizare a website-ului recensământului ce va fi creat și dezvoltat de prestator (sub care oferta va fi considerată neconformă) este 30 de zile de la momentul intrării în efectivitate a Contractului. Pentru ofertarea unui termen de realizare de 30 de zile nu se acordă punctaj (oferta este, însă, conformă).  Pentru un termen de realizare mai mare de 30 de zile oferta se declară neconformă.  Punctajul se acordă astfel:  a) pentru cel mai mic termen de realizare a website-ului **(T minim ofertat)**, ofertat sub perioada maximă de 30 zile, se acordă punctajul maxim alocat de 15 puncte  b) pentru alt termen de realizare mai mic de 30 zile ofertat **(T suplimentar ofertat)** punctajul se acordă astfel:  **Pt3 = (T suplimentar ofertat / T minim ofertat) x Punctaj maxim alocat**, unde  Pt3 = punctaj acordat ofertantului pentru factorul de evaluare„Termenul de realizare a site-ului”. | | |
|  | **Punctaj total maxim/Pondere max.** | **100 puncte** | **100%** |

**XV. Alte Informații:**

1. Solicitările de clarificări sau alte informații suplimentare se pot transmite pe mail la adresa: [achiziții.publice@insse.ro](mailto:mariana.constantinescu@insse.ro), până pe data de **10.08.2021 , la orele 14.00,** iar răspunsurile autorității contractante, la eventualele solicitări de clarificare ale operatorilor economici se vor publica pe site-ul [www.insse.ro](http://www.insse.ro), la rubrica dedicată “Achizițiilor publice” - <http://www.insse.ro/cms/ro/content/achizitii-publice> -, până pe data de **11.08.2021**, inclusiv.
2. Documentația de atribuire va fi disponibilă, de la data publicării pe site-ul Institutului Național de Statistică, secțiunea Acasă/Informații de interes public / Achiziții publice, <http://www.insse.ro/cms/ro/content/achizitii-publice> , iar, concomitent se va posta un anunț de publicitate voluntară, pe platforma electronică dedicată achizițiilor publice SEAP, la rubrica “Publicitate anunturi”, link: https://sicap-prod.e-licitatie.ro:8881/ca/adv-notices/list/1.

**Director DAISAG**

Marius LUCAN-ARJOCA

**Serviciul de Achiziții,**

Sef serviciu,

Daniela Anca DIMA

Elaborat,

Consilier Achizitii Publice

Nicusor-Lungu ILIE

Conform cu originalul care se regăsește la dosarul achiziției